Kārlis Šēnbergs

Kārlis Šēnbergs (1882—?) bija latviešu pedagogs, Tautas padomes loceklis. 

 Dzīvesgājums 
Dzimis 1882. gada 21. decembrī Zvārdes pagastāRīgas Prefektūras pasu lietu kolekcija — Latvijas Valsts vēstures arhīvs, 2996. f., 17. apr., 10794. l  (pēc baznīcgrāmatas — Kārlis Alberts - dzimis 1881. gada 9. decembrī (vecā stila) Veczvārdes "Pēķu" saimnieka Jēkaba un Annas Šēnbergu ģimenēKursīšu-Zvārdes ev. lut. draudzes kristīto reģistrs. - 1881.g. - Nr.180.)

Mācījās Veczvārdes 2-klasīgajā ministrijas skolā,  tad Baltijas skolotāju seminārā (1899 - 1903), strādāja par skolotāju - Bārtas pagasta skolā (1903 - 1904) un Torņakalna latviešu palīdzības biedrības skolā Rīgā (1904 - 1908). 1908. gadā kā neuzticams izsūtīts no Baltijas. Pēc atgriešanās par skolotāju vairs nevarējis strādāt. Atvēris Rīgā (Torņakalnā) pārtikas preču veikalu, vēlāk iekārtojis piena tirdzniecību, kas devusi labus panākumus. Kara sākumā mobilizēts, bijis kancelejas darbinieks sanitārvilcienā. Pēc tam dzīvojis Jekaterinoslavā, no kurienes atgriezies Rīgā 1919. gadā. 1919. gadā atkal kādu laiku strādājis par skolotāju Torņakalna palīdzības biedrības skolā. 

Pēc Latvijas valsts pasludināšanas bija Tautas padomes loceklis no Latvijas Revolucionāro sociālistu partijas.Latvijas Tautas padome (stenogrammas). Rīga, 1920.

Līdz 1940. gadam bijis Torņakalna krājaizdevu sabiedrības valdes priekšsēdētājs un strādājis par rezerves darbinieku Valsts arhīvā.

 Atsauces 

Kategorija:1882. gadā dzimušie
Kategorija:Latvijas Revolucionāro sociālistu partijas politiķi
Kategorija:Tautas padomes locekļi